کلاب وورلد رنکینگ طرفیندن حاضیرلانان دونیا فوتبالینین ان یاخشی تیملری سیرالاماسیندا اؤلکه تیملری آراسیندا بیرنجی یئر تراختورون اولدو.
آذربایجان فوتبالینین ان چوخ توتولان تیمی تراختور، 3395 پوئن ایله دونیا سیرالاماسیندا 191.جی یئری آلدی.
اؤلکه کلوبلاری آراسیندا بیرنجی اولان تراختوردان سونرا، ذوب آهن ایکینجی، پرسپولیس اوچونجو اولدو. بو ایکی تیم اؤزونه دونیا مقیاسیندا 215 و 261.جی سیرالاردا یئر تاپابیلدی.
دونیا فوتبالینین ان یاخشی گلچولاری سیرالاماسیندا دا تراختور اویونچوسو فرزاد حاتمی 924 پوئنله 233.جو سیرایا گیردی و اوست لیگین ان یاخشی گلچوسو سئچیلدی.
ان یاخشی مربی سیرالاماسیندا تراختور چالیشدیریجیسی امیر قلعه‌نویی‌ ده لیگین او بیری مربی‌لرینی گئریده بوراخدی و بئله‌لیکله تراختور "ان یاخشی"لاری ایله بیرینجی سیرایا یوکسلمیش اولدو.
روسیانین روستوف تیمینده اوینایان و تراختور طرفدار اولان تورکمن اویونچو سردار آزمون دا اؤلکه‌نین ان یاخشی اویونچوسو عنوانینا صاحب اولدو.
